**SENAT UNIVERSITAR**

**HOTĂRÂREA NR. 5**

**A SENATULUI UNIVERSITAR DIN DATA DE 19.02.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit online în data de 19.02.2021, în baza Legii 55 privind unele măsuri pentru prevenirea și combaterea efectelor pandemiei COVID-19 și a actelor normative ulterioare hotărăşte:

**Art. 1.** Se aprobă proiectul Educațional pentru studenții la medicină pentru a adopta un stil de viață sănătos: *Începe cu tine de azi*!

**Art. 2.** Se aprobă solicitarea de acordare a calității de cadru didactic asociat al UMF „Carol Davila” – Dr. Arina Vinereanu (a ocupat în trecut, prin concurs, pozițiile de Asistent Univ (1995-2005) și Șef de lucrări (2005-2007) în cadrul disciplinei de Pedodonție a Facultății de Medicină Dentară UMF „Carol Davila”;

**Art. 3**. Se aprobă participarea a patru invited professors la UMF ”Carol Davila” pentru anul universitar 2020-2021;

**Art. 4.** Se aprobă propunerea de acordare a titlului Doctor Honoris Causa Domnului Prof. Univ. Dr. Ing. Sorin Mihai Cîmpeanu;

**Art. 5.** Se aprobă modificarea organigramelor (RUNOS, Financiar-Contabil, Cercetare, Școala Doctorală, Social);

[**Art. 6.** Se aprobă calendarul pentru Concursul de admitere – Sesiunea iulie 2021;](https://umfcd.ro/wp-content/uploads/2021/ADMITERE_2021/Calendar-concurs-admitere-2021.doc)

**Art. 7**. Se aprobă Nota privind desfășurarea activității didactice în semestrul II, anul universitar 2020-2021;

[**Art. 8.** Se aprobă regulamentele aferente concursului pentru burse Erasmus 2021 (Comisii concurs, Metodologii de selecție, Metodologii de concurs);](https://umfcd.ro/relatii-internationale/erasmus/mobilitati-outgoing/)

**Art. 9.** Se aprobă cifra de școlarizare pentru studenții străini, anul I 2021-2022, studii universitare de licență;

[**Art. 10.**Se aprobă modificarea Anexei 1 din Metodologia privind Acordarea Burselor Speciale cu Caracter General;](https://umfcd.ro/wp-content/uploads/2021/DIRECTIA_SOCIAL/BURSE/METODOLOGIE-PRIVIND-ACORDAREA-BURSELOR-CORECTAT-11.02.2021.doc)

**Art. 11.** Se aprobă Metodologia de evaluare a articolelor în programul de sustinere al publicatiilor ”Publish not perish”;

**Art. 12.** Se aprobăprocedura de aplicare a scutirii de impozit pe veniturile din salarii și asimilate salariilor, provenite din activități de cercetare-dezvoltare și inovare in cadrul UMF „Carol Davila”;

**Art. 13.** Se aprobă solicitarea desfășurării activității de conducere de doctorat în cadrul Universității de Medicină și Farmacie "Carol Davila" din București a posesorilor atestatului de abilitare, având gradul didactic de Șef lucrări,cu posibilitatea de a prelua studenți-doctoranzi în anul universitar în care vor avea gradul didactic/ cercetare de Conferențiar sau Profesor universitar;

**Art. 14.** Se aprobă componența comisiilor din Facultatea de Farmacie:

1. Comisia de evaluare și asigurarea calității (CEAC)
2. Comisia pentru realizarea raportului de evaluare

[**Art. 15.** Seavizează rezultatele concursului pentru ocuparea posturilor de cadre didactice și de cercetare pe perioada nedeterminată și de asistenți pe perioadă determinată din toate facultățile UMFCD , organizat in anul universitar 2020-2021, semestrul I.](https://umfcd.ro/despre-umfcd/resurse-umane/cariere-cadre-didactice/)

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca Gavrilă